คณะมนตรีประชาคมสังคมและวัฒนธรรมอาเซียน รับรองเอกสารสำคัญด้านสังคม จำนวน 9 ฉบับ เน้นหาแนวทางคุ้มครองเด็กทุกมิติ
คณะมนตรีประชาคมสังคมและวัฒนธรรมอาเซียน รับรองเอกสารสำคัญด้านสังคม จำนวน 9 ฉบับ เน้นหาแนวทางคุ้มครองเด็กทุกมิตินายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ ในฐานะหัวหน้าคณะมนตรีประชาคมสังคมและวัฒนธรรมอาเซียน เป็นประธานการประชุมคณะมนตรีประชาคมสังคมและวัฒนธรรมอาเซียน ครั้งที่ 22 โดยมี คณะมนตรีประชาคมสังคมและวัฒนธรรมอาเซียน เลขาธิการอาเซียน หัวหน้าเจ้าหน้าที่อาวุโสสำหรับคณะมนตรีประชาคมสังคมและวัฒนธรรมอาเซียน และผู้แทนสำนักเลขาธิการอาเซียน จำนวนกว่า 60 คน เข้าร่วมประชุมครั้งนี้ สำหรับการประชุมได้มีการพิจารณาและรับรอง เอกสารผลลัพธ์สำคัญ ที่จะมีการเสนอต่อการประชุมสุดยอดอาเซียน ครั้งที่ 35 จำนวน 9 ฉบับ โดย 6 ฉบับ เสนอเพื่อการรับรอง เช่น ปฏิญญาว่าด้วยการคุ้มครองเด็กจากการแสวงหาผลประโยชน์จากสื่อออนไลน์ในอาเซียน , ปฏิญญาอาเซียนว่าด้วยสิทธิเด็กในบริบทของการโยกย้ายถิ่นฐาน , ปฏิญญากรุงเทพว่าด้วยการเสริมสร้างการเป็นหุ้นส่วนทางการศึกษาเพื่อบรรลุเป้าหมายการพัฒนาที่ยั่งยืน ส่วนเอกสารอีก 3 ฉบับ เป็นเอกสารเพื่อทราบ ได้แก่ เรื่องแนวทางตอบสนองความต้องการเหยื่อการค้ามนุษย์ ตามอนุสัญญาอาเซียนว่าด้วยการต่อต้านการค้ามนุษย์ โดยเฉพาะในสตรีและเด็ก , แผนปฏิบัติการระดับภูมิภาคเพื่อขับเคลื่อนการดำเนินงานว่าด้วยการเสริมสร้างความเข้มแข็งให้เด็ก เยาวชนที่ตกหล่นทางด้านการศึกษา และเรื่องการบริหารจัดการในภาครัฐ ถ้อยแถลงอาเซียนว่าด้วยการส่งเสริมธรรมาภิบาล เร่งยกระดับภาคราชการ ครัวเรือนในยุคดิจิตัล ซึ่งการรับรองเอกสารทั้งหมดนี้ถือเป็นเรื่องสำคัญที่กำหนดทิศทางสังคมอาเซียนในอนาคตในทุกมิติ